Diari Oficial de la Generalitat Valenciana


Sumari del DOGV 8524, del 08-04-2019 (2019/3372)

Extracte de la Resolució de 15 de març de 2019, del Rectorat, per la qual s'obri el termini per a participar en la I convocatòria de voluntariat-coordinador o coordinadora en el IX Programa de cooperació internacional al desenvolupament de la UMH a Ruanda, estiu 2019.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8524

Data del DOGV
:   08-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3372


Data del document
:   15-03-2019

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 15 de març de 2019, del Rectorat, per la qual s'obri el termini per a participar en la I convocatòria de voluntariat-coordinador o coordinadora en el IX Programa de cooperació internacional al desenvolupament de la UMH a Ruanda, estiu 2019. [2019/3372]  
BDNS (identif.): 447583.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Membres de la comunitat universitària de la UMH, és a dir, haurà de ser estudiant, personal docent i investigador, personal d'administració i serveis o ser Alumni (entenent-se per Alumni UMH aquells titulats per la Universitat Miguel Hemández d'Elx «títol oficial o estudis propis de diploma superior universitari, màster, expert universitari i especialista universitari» que s'hagen donat d'alta en la pàgina web d'Alumni UMH, http://alumni.umh.es).  
I, haver realitzat el Programa de Voluntariat a Ruanda en edicions anteriors.  
  
Segon. Objecte  
- L'objecte de la present convocatòria que regula aquestes bases és atorgar tres places de coordinador/a - voluntari/ària del Programa de Voluntariat en Cooperació Internacional al Desenvolupament en el marc del Programa de la UMH a Ruanda, amb la respectiva assignació de tres borses de viatge destinades a sufragar les despeses de desplaçament.  
- Activitats que han de desenvolupar els beneficiaris de les ajudes. Període i lloc de realització del Programa de Voluntariat en Cooperació Internacional.  
Els beneficiaris de la present convocatòria hauran de dur a terme les activitats següents:  
- Coordinació dels grups de voluntaris.  
- Desenvolupament d'activitats de formació als voluntaris, enteses com a accions de voluntariat, que es desenvoluparan mitjançant la impartició de classes teòriques i tallers voluntaris. Aquestes activitats s'impartiran de forma presencial o mitjançant videoconferència a la sala de teleconferència de la Seu de la Universitat Miguel Hernández d'Elx en Nemba.  
- Desenvolupament d'activitats de cooperació al desenvolupament.  
  
Tercer. Bases reguladores  
Accessibles:  
http://registro.umh.es/files/2019/03/RE\_2019\_001\_6461.pdf  
  
Quart. Quantia  
Adquirir la condició de voluntari/ària-coordinador/a suposa gaudir d'una plaça en el Programa de Cooperació Internacional al Desenvolupament a Ruanda de la UMH, pel període aproximat d'un mes en la Seu de Ruanda en els termes que es detallen continuació.  
- Manutenció i allotjament: aquestes despeses seran sufragades íntegrament per la UMH. L'estada es realitzarà en les infraestructures que la universitat disposa en el terreny.  
- Desplaçament (vols, trens, autobusos, taxis, visat, etc.) i assegurança de viatge obligatòria.  
Aquestes despeses seran sufragades com s'indica a continuació:  
- Els participants beneficiaris percebran una ajuda econòmica de 700 euros per a sufragar les despeses de transport, si bé l'ajuda no cobreix de forma total les despeses de desplaçament, sinó que aquestes seran assumides parcialment pels beneficiaris. El pagament s'efectuarà amb la signatura prèvia del conveni financer.  
- Alumni UMH: els sol·licitants hauran d'assumir les seues pròpies despeses, excepte en el cas dels qui es troben en condicions econòmiques desfavorables. Per a ells, la UMH permet l'accés al cofinançament com la resta de participants. Els Alumni interessats a al·legar aquesta circumstància han d'adjuntar el DARDE (document d'alta i renovació de la demanda d'ocupació), a la seua sol·licitud.  
  
Cinqué. Termini de presentació de sol·licituds  
El termini de presentació de sol·licituds és de 10 dies hàbils a partir de l'endemà de la data de la publicació de l'extracte d'aquesta convocatòria en el Diari Oficial de la Generalitat Valenciana (DOGV).  
  
  
Elx, 15 de març de 2019.- El rector: Jesús Tadeo Pastor Ciurana.